На Аршаншчыне таксама ёсць мемарыяльны запаведнік — музейны філіял “Ляўкі”. Летам 1935 года Янка Купала жыў тут у сям’і копыскага ляснічага М. І. Шыманскага, пакуль будавалася (адпаведна ўрадавай пастанове) дача. У час Вялікай Айчыннай вайны яна згарэла і была адноўлена ў 1981 годзе. У 2015 годзе тут створана новая дакументальная экспазіцыя “Госці”. Ёсць і гараж, у якім экспануецца машына “Шэўрале”, — яе паэту ў 1939 годзе падараваў урад БССР.